

**ДЕТСКА ГРАДИНА “ДЕТЕЛИНА”**

**с.Калояново, община Калояново, област Пловдив**

**ул. „Никола Петков“ №11 тел. 031232565 е-mail:** **odz.detelina.k@abv.bg**

 **УТВЪРДИЛ,**

**ВЕЛИЧКА ПОРЯЗОВА**

***Директор на ДГ „Детелина“***

**ПРОГРАМА**

**ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА ОТ УЯЗВИМИ ГРУПИ**

**НА ДЕТСКА ГРАДИНА ”ДЕТЕЛИНА”**

**ЗА УЧЕБНАТА 2020/2021 ГОДИНА**

**І. ВЪВЕДЕНИЕ**

Програмата за предоставяне на равни възможности и за приобщаване на децата от уязвими групи на ДГ "Детелина" е разработена в съответствие с рамкови европейски и национални документи и определените приоритети за развитие в сферата на предучилищното образование.

*Представени са основните документи, регламентиращи необходимостта от образование за всички и са анализирани социалните предпоставки и дейности за приобщаващо образование.*

o Стратегията за образователна интеграция на деца и ученици от етническите малцинства /2015-2020 г./;

o Конвенцията на ООН за правата на детето, която е ратифицирана и е станала част от вътрешното ни законодателство;

o Световната програма на ЮНЕСКО и ООН "Образование за всички";

o Закона за закрила на детето;

o **ПМС 100/2018 г.** за създаване и функциониране на Механизъм за съвместна работа на институциите по обхващане и задържане в образователната система на деца и ученици в задължителна предучилищна и училищна възраст**;**

o План за действие по изпълнение на Националната стратегия за образователна интеграция на деца и ученици от етническите малцинства (2015-2020 г.);

С дейностите си програмата е ориентирана към реализиране на политики и мерки за постигане на стратегическата цел и оперативните цели на стратегията за развитие на детската градина.

**Програмата представя:**

• дефиниране на дейности, насочени към предоставяне на равни възможности за приобщаване на децата от уязвими групи, с цел създаване на необходимите условия за ефективно приобщаващо образование на децата в предучилищна възраст, чрез използване на интерактивни методи на преподаване, повишаване квалификацията на учителите, превръщане на детската градина в желана територия - подобряване на материално-техническата база, включване на децата в различни допълнителни форми и дейности, проекти, целодневна организация на образователния процес, приоритети, дефинирани в Стратегията за развитие на детската градина, Годишния план за цялостната дейност и Плана за квалификация на педагогическите кадри.

• обмен на добри и работещи практики, между заинтересованите страни

**ІІ. АНАЛИЗ НА СЪСТОЯНИЕТО В ДЕТСКАТА ГРАДИНА**

**ДГ „Детелина” е най-голямата и предпочитани детски градини на територията на община Калояново.**

Детската градина се гордее със своя отлично подготвен и мотивиран **педагогически екип, всеотдаен помощен персонал и прекрасни деца.**

**Условията** за възпитание и образование в детската градина са много добри, **жизнената среда** на децата отговаря на изискванията за безопасност, естетика и комфорт.

**Обзавеждането и интериорът** на групите са съобразени с възрастовите и индивидуални потребности на децата. В групите са създадени оптимални условия за доминираща образователно-възпитателна дейност, осигурени са **учебни книжки, помагала и пособия за предучилищно образование на децата, ИКТ.**

В началото на учебната 2020/2021 година броят на децата, записани в детската градина е **88** деца - от яслена до задължителна предучилищна възрастова група. Приетите деца са основно от село Калояново и деца от други населени места на община Калояново.

Към настоящият момент в детската градина има 3 деца със специални образователни потребности, на ресурсно подпомагане и се налага осигуряване на равен достъп до образование и подкрепа, чрез подходяща среда и специалисти.

Семейният и социален статус на родителите на записаните деца в детската градина е много добър – родителите са на постоянна работа, със стабилни доходи, отговорни към образованието на децата си. Ценят и уважават различията в етническия произход, толерантни са, уважават културните и религиозни ценности на различните етноси, участват активно в мероприятията от културния календар на детската градина. Децата са социализирани, обичат се и остават приятели и след завършване на детската градина.

Анализът на данните на записаните деца за учебната година, както и социалният статус на техните семейства показва, че в детската градина има минимален брой деца от уязвими групи, които се нуждаят от подкрепа.

С влизане в сила на Закона за предучилищно и училищно образование в детската градина се разработва Програма за предоставяне на равни възможности и за приобщаване на децата от уязвими групи.

„Приобщаване“ означава много повече и от „включване“. Често системата на образование включва децата, но не им осигурява поддръжка, докато приобщаващото образование предполага децата да са част от общността, да получават адекватна подкрепа да учат, да участват, да развиват пълния си потенциал, да се сближават с другите, да се чувстват приети и ценени и да преживяват успех в обучението и в живота.

В тази програма определяме приобщаващото образование, като крачка по пътя за постигане на крайната цел - създаване на приобщаващо общество, което да позволи на всички деца и възрастни, независимо от пол, възраст и етническа принадлежност, наличие или отсъствие на нарушения в развитието, или със заболявания да участват в живота на обществото и да имат своя принос, защото именно в такова общество различията се уважават и се ценят, а с дискриминацията и предразсъдъците в ежедневния живот и в дейността на институциите се води активна борба.

**ІІІ. ЦЕЛИ НА ПРОГРАМАТА**

1. Гарантиране на достъп не само до образование, но и до осигуряване на смислово участие, постижения и успех, **осигуряване на приобщаващото образование за всички деца** в детската градина, независимо от техните силни или слаби страни в която и да било област, като те стават част от общността:

● подкрепа на самостоятелната активност на детето, с което да се подпомогне овладяването на важни житейски и социални умения;

● активно участие в образователния процес;

● вариативност при организацията на образованието и възпитанието;

● партньорски отношения с родителите.

2. Готовност и нагласа за промяна на детската градина, като система, за да отговори на нуждите на всяко дете за приобщаването - предполагаме равни възможности за участие и научаване, като се зачита личният избор при изготвяне на образователната програма и осигуряването на педагогическата подкрепа.

**ІV.ПЛАН ЗА ИЗПЪЛНЕНИЕ НА ПРОГРАМАТА**

|  |
| --- |
| **І.МЕРКИ ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА ОТ УЯЗВИМИ ГРУПИ В ДЕТСКАТА ГРАДИНА** |
| **1. Осигуряване на позитивна образователна среда – добър микроклимат и атмосфера на взаимоотношения и управление детската градина**  |
| ***Мерки за реализиране на политиките***  | ***Отговорник***  | ***Срок за изпълнение***  | ***Индикатори***  |
| *1.1. Разработване и изпълнение на политики в детската градина*  |
| Разработване и реализиране на мерки за предоставяне на равни възможности и за приобщаване на децата от уязвими групи в ДГ. | Комисия за превенция на деца в риск  | м.10.2020 г.  | Участие в живота на детската градина - реализиране на дейности, чрез допълнителни форми  |
| Иницииране на информационна кампания за предоставяне на равни възможности и за приобщаване на децата от уязвими групи в детската градина. | Член на ОСЧлен на УНДиректор | м. 01.2021 г.  | Брой табла, Брой брошури  |
| **Повишаване интереса на децата, чрез участие в мероприятия на детската градина- Отбелязване на: П**ърви учебен ден – 15.ІХ., Коледа, Баба Марта, Гибелта на Апостола-19.02, национален празник на България – 3 март, Деня на Ботев- 2 юни, международния ден на жената, на детската книга, Великден, първа пролет, 1-ви – ден на детето, национална седмица по БДП, здравни беседи по групи. | Учители по групи, Медицински сестри  | 2020/2021 г.  | Брой проведени мероприятия, Брой участвали деца  |
| **2. Повишаване на качеството на образованието като предпоставка за развитие на личността на всяко дете** |
| Квалификация на педагогическите специалисти, насочена към гражданско, здравно, екологично и интеркултурно образование на децата в детската градина. | Директор, Учебна комисия,  | 2020/2021 г.  | Брой обучени учители  |
| По-голяма атрактивност на преподавания материал, чрез интерактивни методи, онагледяване, практическа насоченост.  | Учителите | 2020/2021 г.  | Брой извършени проверки; |
| Планиране и реализиране на обучение, ориентирано към потребностите на всеки дете - личностно ориентиран подход. | Учителите | 2020/2021 г.  | Брой извършени проверки; |
| **ІІ.ПОЛИТИКИ ЗА ВЗАИМОДЕЙСТВИЕ, МЕЖДУ УЧАСТНИЦИТЕ В ПРОЦЕСА НА ПРИОБЩАВАЩО ОБРАЗОВАНИЕ**  |
| **1. Повишаване участието и ангажираността на родителите и обществеността**  |
| Разчупване стереотипа на провеждане на родителски срещи. | Директорът, Учителите  | 2020/2021 г.  |  |
| Сътрудничество с различни институции и организации – Община Калояново, РУО Пловдив, МВР, Дирекция „Социално подпомагане”, отдел „Закрила на детето” и др.  | Комисия за установяване на деца в риск, Екип по обхват  | 2020/2021 г.  |  |
| Предприемане на мерки за обхващане в образователната система на идентифицираните, чрез ИСРМ деца в задължителна предучилищна възраст, чрез реинтеграция, превенция на риск от отпадане на деца; Анализиране на прилагането на мерките; Посещение по домовете, разговори с родителите, работа с медиатори и др., съгласно въведените заповеди и инструкции.  | Екип по обхват  | 2020/2021 г.  |  |
| **2. Утвърждаване на индивидуално и групово наставничество**  |
| Планиране на дейности в групите, насочени към идентифициране на деца в риск и индивидуалното им консултиране и работа с родителите | Учители по групи  | 2020/2021 г.  | Брой консултации  |
| ІІІ. **ПОЛИТИКИ ЗА ОТЧИТЕНЕ НА ДЕЙНОСТИТЕ ЗА ПРИОБЩАВАЩОТО ОБРАЗОВАНИЕ**  |
| Отчет на дейностите и мерките по програмата.  | КСР, КУДР | м.01.2021 г. м.06.2021 г.  | Брой отчети  |

Програмата за предоставяне на равни възможности и за приобщаване на децата от уязвими групи на ДГ "Детелина" за учебната 2020-2021 г. е разработена чл.22, ал.2, т.7 от ЗПУО.